Nu er det vinterferie i Danmark og tusindtal af danske gymnasieelever valfarter fra deres trygge tilværelse hjemme hos mor og far til Tjekkiets hovedstad Prag for at feste igennem i en uge – uden videre kontrol eller styring.

Så skal vi igen høre om, hvor fordrukken og dum den danske ungdom er, hvordan dansk politi må sende betjente til Prag og hvor frygtelige firmaerne bag rejserne er. Og hvad så? Er der sket noget nyt? Har forældre, forbrugerbevidste danskere eller ungdommen ændret sig siden sidste år?

Nej – er det korte svar. Forældrene er de samme, forbruger-dobbeltmoral og ungdommen er den samme.